title: Siela (gropė)
text: „Siela“ palėka guotėkėnė ruoka pradėnėnkā Lietovuo, XX o. paskotėniam dešimtmeti anū dainės Vėjas. Žvaigždė ė Gėlės užsimerkia pakėla i „Radiocentra“ topu viršūne. Tuo čiesu anėi tepuogi sokūrė garsēs daines Rudenio Dievas, Tavęs man reikėjo, Meilę skriaudžia dangus. 2008 metās „Siela“ ėšlaida alboma Euforija, katros gerā īvertints krėtėku ė mozėkas gerbieju. 2010 metās kuolektīvs švėntė sava dvėdešimtmeti katramė dalīvava ė Andrius Mamontovas, Alina Orlova, „Lemon Joy“, „Thundertale“, „Mano juodoji sesuo“. 2011 metās Šv. Kuotrīnas bažninčiuo sorengė akostėni kuoncerta.